Прво црногорско дипломатско представништво у иностранству био је конзулат у Скадру (тадашње Османско царство), који је отпочео с радом 1863. године, чиме је отпочео развој њене дипломатско-конзуларне службе. Конзулат у Скадру посредовао је у рјешавању црногорско-османских пограничних спорова, водећи истовремено и бригу о заступању политичких и економских интереса Црне Горе у Османском царству, као и заштити црногорских држављана. Непосредно прије почетка црногорско-османског рата (1876) конзулат у Скадру престао је с радом, да би поново био отворен 1893. године.